b'\n_START_ARTICLE_\nDragan Bjelogrli\xc4\x87\n_START_SECTION_\n\xc5\xbdivotopis\n_START_PARAGRAPH_\nBjelogrli\xc4\x87 je prvi put pred kamerama glumio sa 15 godina i to u filmu Branka Bauera, Bo\xc5\xa1ko Buha (1978.), tuma\xc4\x8de\xc4\x87i lik Save Jovanovi\xc4\x87a Sirogojna._NEWLINE_Godine 1984. upisao je Fakultet dramskih umjetnosti u Beogradu, na kojem je diplomirao 1989. godine_NEWLINE_Proslavio se ulogom Slobodana Popadi\xc4\x87a u seriji Bolji \xc5\xbeivot (1987.- 1990.). Nakon te uloge, uslijedile su uloge u TV seriji Zaboravljeni (1990.) i filmovima Crni bombarder (1992.), Pun mjesec nad Beogradom (1993.), Lijepa sela lijepo gore (1996.), koje su Bjelogrli\xc4\x87a uvrstile u red najpoznatijih i najpriznatijih srpskih glumaca._NEWLINE_Posljednjih godina Bjelogrli\xc4\x87 se oku\xc5\xa1ao kao producent, a prvi film koji je producirao bio je Lijepa sela lijepo gore._NEWLINE_Oku\xc5\xa1ao se i kao redatelj, re\xc5\xbeirao je igrani film i TV seriju Montevideo, Bog te video!, s kojim je postigao veliki uspjeh. Istoimeni film je izabran kao srpski kandidat za filmsku nagradu Oscar. Krajem 2017. godine, re\xc5\xbeirao je seriju Senke nad Balkanom.'